钦定古今图书集成/明伦汇编/氏族典/第219卷 > 《廖用贤尚友录》 > 柯昶
## 钦定古今图书集成/明伦汇编/氏族典/第219卷 > 《廖用贤尚友录》 > 柯昶

按《莆田县志》：“昶字季和，万历甲辰进士，授鄞县知县。
昶综核精敏，物无遁情。迁南户部主事，榷扬州钞关，
疏商捐羡。补河间知府，莅政安静，周详得情，治行称
三辅第一。举卓异，升易州道副使，有神明之誉。擢尚
宝司卿，移太仆少卿，改右通政。满三载，晋右佥都御
史，巡抚山西。百度改观，边备整练。以母年老，致仕归
养。”